Neuvoston asetus (EY) N:o 1599/96, annettu 30 päivänä heinäkuuta 1996, sokerialan yhteisestä markkinajärjestelystä annetun neuvoston asetuksen (ETY) N:o 1785/81 muuttamisesta



Virallinen lehti nro L 206 , 16/08/1996 s. 0043 - 0044



NEUVOSTON ASETUS (EY) N:o 1599/96, annettu 30 päivänä heinäkuuta 1996, sokerialan yhteisestä markkinajärjestelystä annetun neuvoston asetuksen (ETY) N:o 1785/81 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (4), 24 artiklalla vahvistetaan perusmäärät A- ja B-kiintiöiden myöntämiseksi tuotantoyrityksille markkinointivuosiksi 1995/1996-2000/2001, sokerin perusmääristä Portugalin mannermaan osalta on määrätty Portugalin ja Espanjan liittymisasiakirjassa sokerintuotannon aloittamisen mahdollistamiseksi kyseisellä alueella; perusmäärien suuruus on osoittautunut riittämättömäksi kannustimeksi suunnitellun sokerintuotannon aloittamiseksi ja siitä on haittaa kyseisen alueen tuottajille; sokerin perusmääriä Portugalin mannermaan osalta olisi korotettava sokerintuotannon aloittamisen mahdollistavalle tasolle, tuotantovuoden pituus vaihtelee huomattavasti yhteisön alueelta toiselle; kokemus on osoittanut, että tämä vaihtelu on erityisen huomattavaa Yhdistyneessä kuningaskunnassa; tämän vuoksi tähän saakka tuotannon siirtämistä koskeville päätöksille asetettu määräaika ei ole enää asianmukainen mainitun alueen osalta tässä tilanteessa ja sen vuoksi olisi säädettävä uusi pidempi määräaika, ja on mahdollista, että vähimmäisvarastointimäärä ei riitä varmistamaan yhden tai useamman alueen sokerihuoltoa, jos luonnononnettomuus kohtaa kyseistä aluetta; sen vuoksi on suotavaa, että tehdään mahdolliseksi kyseisille alueille sijoittautuneille yrityksille käyttää sidottuja varastojaan tähän tarkoitukseen sallien niiden käyttää kysymyksessä olevaa sokeria ennen pakollisen varastointiajan loppua, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1785/81 24 artiklan 2 kohta seuraavasti: 1) Korvataan taulukossa I olevan "a) Sokerin perusmäärä A" nimisen palstan rivillä "Portugali (manner)" oleva kohta "54 545,5" luvulla "63 636,4". 2) Korvataan taulukossa II olevan "a) Sokerin perusmäärä B" nimisen palstan rivillä "Portugali (manner)" oleva luku "5 454,5" luvulla "6 363,6". 2 artikla Muutetaan asetuksen (ETY) N:o 1785/81 27 artikla seuraavasti: 1. Korvataan 2 kohdan toinen alakohta seuraavasti: "2. Korvataan kuitenkin ensimmäisen alakohdan ensimmäisessä luetelmakohdassa tarkoitettu päivämäärä 1 päivä helmikuuta a) Espanjaan sijoittautuneiden yritysten osalta 15 päivällä huhtikuuta, kun on kyse juurikassokerin tuotannosta, ja 20 päivälle kesäkuuta, kun on kyse ruokosokerin tuotannosta; b) Yhdistyneeseen kuningaskuntaan sijoittautuneiden yritysten osalta 15 päivällä helmikuuta." 2. Lisätään 2 a kohta seuraavasti: "2a. Luonnononnettomuuden, kuten kuivuuden ja tulvan, kohdatessa yhteisön aluetta ja kun 12 artiklan soveltaminen ei riitä varmistamaan mainitun alueen tavanomaista sokerihuoltoa, voidaan päättää 41 artiklassa säädettyä menettelyä noudattaen, että 2 kohdan toisessa luetelmakohdassa tarkoitettu pakollinen varastointi pienennetään sokerimäärään, joka mahdollistaa mainitun alueen tavanomaisen sokerihuollon." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 1 artiklaa sovelletaan 1 päivästä heinäkuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 28, 1.2.1996, s. 6 (2) EYVL N:o C 117, 22.4.1996, s. 22 (3) EYVL N:o C 174, 17.6.1996, s. 29 (4) EYVL N:o L 177, 1.7.1981, s. 4, asetus sellaisena kuin se on viimeksi muutettuna asetuksella (EY) N:o 110/95 (EYVL N:o L 110, 17.5.1995, s. 1).